Ehdotus: Neuvoston Asetus teknisistä lisätoimenpiteistä turskakannan elvyttämiseksi Irlanninmerellä (ICES-alue VIIa) annetun asetuksen (EY) N:o 2549/2000 muuttamisesta /* COM/2001/0165 lopull. - CNS 2001/0083 */



Virallinen lehti nro 180 E , 26/06/2001 s. 0311 - 0311



Ehdotus: NEUVOSTON ASETUS teknisistä lisätoimenpiteistä turskakannan elvyttämiseksi Irlanninmerellä (ICES-alue VIIa) annetun asetuksen (EY) N:o 2549/2000 muuttamisesta (komission esittämä) PERUSTELUT Teknisistä lisätoimenpiteistä turskakannan elvyttämiseksi Irlanninmerellä (ICES-alue VIIa) 17 päivänä marraskuuta 2000 annetussa asetuksessa (EY) N:o 2549/2000 [1]vahvistetuilla edellytyksillä pyritään varmistamaan Irlanninmerellä käytettävien pyydysten valikoivuus sellaiseksi, että keskenkasvuisten turskien saaliit jäävät mahdollisimman pieniksi. [1] EYVL L 292, 21.11.2000, s. 5. Mainitun asetuksen (EY) N:o 2549/2000 2 artiklan 1 kohdassa säädetään, että on kiellettyä käyttää muunlaista hinattavaa pohjaverkkoa kuin puomitroolia, jossa verkon perä ja/tai troolin perän jatko-osa on tehty kokonaisuudessaan tai osittain moninkertaisesta langasta koostuvasta verkkomateriaalista. Sen 2 artiklan 2 kohdassa säädetään edelleen, että on kiellettyä käyttää muunlaista hinattavaa pohjaverkkoa kuin puomitroolia, jossa verkon perässä ja/tai troolin perän jatko-osassa käytetyn langan paksuus on suurempi kuin 6 millimetriä. Kuitenkin viimeisimpien tieteellisten lausuntojen samoin kuin kalastajien näkemysten mukaan verkon perät ja/tai troolin perän jatko-osat, jotka on tehty kaksinkertaisesta, enintään 4 millimetrin paksuisesta langasta, ovat teknisesti samankaltaisia kuin voimassa olevien säännösten mukaiset verkon perät ja/tai troolin perän jatko-osat. Eräät kalastajat ovat esittäneet kaksinkertaisesta langasta tehdyn verkon perän käyttämistä koskevan pyynnön. Lisäksi kyseisen asetuksen 3 artiklassa viitataan yksinomaan vuonna 2000 voimassa olleisiin edellytyksiin, ja tämä artikla voidaan näin ollen korvata siten, että siinä määritellään pyydetty muutos. Asetus (EY) N:o 2549/2000 olisi muutettava vastaavasti. 2001/0083 (CNS) Ehdotus: NEUVOSTON ASETUS teknisistä lisätoimenpiteistä turskakannan elvyttämiseksi Irlanninmerellä (ICES-alue VIIa) annetun asetuksen (EY) N:o 2549/2000 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [2], [2] EYVL C [...], [...], s. [...]. ottaa huomioon Euroopan parlamentin lausunnon [3], [3] EYVL C [...], [...], s. [...]. ottaa huomioon talous- ja sosiaalikomitean lausunnon [4], [4] EYVL C [...], [...], s. [...]. sekä katsoo seuraavaa: (1) Teknisistä lisätoimenpiteistä turskakannan elvyttämiseksi Irlanninmerellä (ICES-alue VIIa) 17 päivänä marraskuuta 2000 annetussa asetuksessa (EY) N:o 2549/2000 [5]vahvistetuilla edellytyksillä pyritään varmistamaan Irlanninmerellä käytettävien pyydysten valikoivuus sellaiseksi, että keskenkasvuisten turskien saaliit jäävät mahdollisimman pieniksi. [5] EYVL L 292, 21.11.2000, s. 5. (2) Mainitun asetuksen 2 artiklan 1 ja 2 kohdassa säädetään, että on kiellyttyä käyttää munlaisia hinattavia pohjaverkkoja kuin puomitrooleja, joissa verkon perässä ja/tai troolin perän jatko-osa on tehty kokonaisuudessaan tai osittain moninkertaisesta langasta koostuvasta verkkomateriaalista, ja puomitrooleja, joissa verkon perä ja/tai troolin perän jatko-osassa käytetyn langan paksuus on suurempi kuin 6 millimetriä. (3) Kuitenkin viimeisimpien tieteellisten lausuntojen samoin kuin kalastajien näkemysten mukaan verkon perät ja/tai troolin perän jatko-osat, jotka on tehty kaksinkertaisesta, enintään 4 millimetrin paksuisesta langasta, ovat teknisesti samankaltaisia kuin voimassa olevien säännösten mukaiset verkon perät ja/tai troolin perän jatko-osat. (4) Eräät kalastajat ovat esittäneet kaksinkertaisesta langasta tehdyn verkon perän käyttämistä koskevan pyynnön. (5) Kyseisen asetuksen 3 artiklassa viitataan yksinomaan vuonna 2000 voimassa olleisiin edellytyksiin, ja tämä artikla on siksi korvattava siten, että siinä määritellään vaadittu muutos. (6) Asetus (EY) N:o 2549/2000 olisi muutettava vastaavasti, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2549/2000 3 artikla seuraavasti: Sen estämättä, mitä 2 artiklan 1 ja 2 kohdassa säädetään, Irlanninmerellä saa käyttää hinattavia pyydyksiä, joiden verkon perä ja/tai troolin perän jatko-osa on tehty kaksinkertaisesta langasta koostuvasta verkkomateriaalista, jossa käytetyn langan paksuus on enintään 4 millimetriä. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja